stanford-oval/wikipedia huggingface dataset:
Mario Seidl

| Mitalit | Mitalit | Mitalit |  |
| --- | --- | --- | --- |
|  Mario Seidl |  Mario Seidl |  Mario Seidl |  |
Maa:   Itävalta
Miesten yhdistetty
|  Olympialaiset  |  Olympialaiset  |  Olympialaiset  |  |
|  Pronssia | Pyeongchang 2018 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Lahti 2017 | joukkuekilpailu |  |
|  Pronssia | Seefeld 2019 | joukkuekilpailu |  |
|  Pronssia | Oberstdorf 2021 | joukkuekilpailu |  |
Mario Seidl (s. 8. joulukuuta 1992) on itävaltalainen yhdistetyn hiihtäjä ja olympiamitalisti, joka edustaa TSU St. Veit -seuraa.
Yhdistetyn maailmancupissa Seidl kilpaili ensimmäisen kerran Val di Fiemmessä helmikuussa 2012. Ensimmäiset maailmancupin pisteensä hän saavutti Ramsaussa joulukuussa 2012 oltuaan 12:s. Kymmenen parhaan joukkoon hän sijoittui ensimmäisen kerran Almatyssa helmikuussa 2013 sijoittuen viidenneksi. Ensimmäisen palkintosijansa hän saavutti oltuaan toinen Pyeongchangissa helmikuussa 2017. Seuraavan päivän kilpailussa hän sijoittui kolmanneksi. Kauden 2016–2017 kokonaispisteissä hän sijoittui kuudenneksi. Kaudella 2017–2018 hän oli kolmas Oslossa. Kaudella 2018–2019 Seidl saavutti kauden avauskisassa Rukalla ensimmäisen osakilpailuvoittonsa maailmancupissa. Lisäksi hän oli kolmas Val di Fiemmen ensimmäisessä kilpailussa tammikuussa 2019. Chaux-Neuvessa hän voitti triplan kolmannen kilpailun. Lahdessa hän oli kolmas. Maailmancupin kokonaiskilpailussa hän sijoittui kuudenneksi. Kaudella 2021–2022 hän oli Oslossa toinen ja maailmancupin kokonaiskilpailussa kymmenes.
Seidl saavutti Lahden MM-kilpailuissa 2017 pronssia joukkuekilpailussa. Suurmäen Gundersen-kilpailussa hän oli neljäs. Pyeongchangin olympialaisissa 2018 hän oli suurmäen ja 10 kilometrin hiihdon kilpailussa kolmastoista. Joukkuekilpailussa hän sai pronssia. Seefeldin MM-kilpailuissa 2019 hän voitti joukkuekilpailusaa pronssia, sijoittui suurmäen Gundersen-kilpailussa neljänneksi ja normaalimäen Gundersen-kilpailussa seitsemänneksi. Oberstdorfin MM-kilpailuissa 2021 Seidl saavutti joukkuekilpailussa pronssia ja oli suurmäen Gundersen-kilpailussa kahdestoista. Pekingin olympialaisissa 2022 hän sijoittui suurmäen Gundersen-kilpailussa 13:nneksi.
Aiheesta muualla

Wikimedia Commonsissa on kuvia tai muita tiedostoja aiheesta .
Mario Seidlin kotisivut (Arkistoitu – Internet Archive)
Markkinatunnelma

Markkinatunnelma (engl. Market sentiment) on sijoittajien laumakäyttäytymiseen liittyvä käsite. Markkinatunnelman ollessa pessimistinen, markkinat voivat ylireagoida odottamattomiin huonoihin uutisiin, kun tappionpelko leviää sijoittajien keskuudessa.
Kurssinousun päättymistä ennakoi euforinen markkinatunnelma, jolloin osakesijoittamista käsitellään runsaasti mediassa ja sijoituskohteita markkinoidaan aggressiivisesti.
Mariazell

| Mariazell |
| --- | --- |

 vaakuna
 Mariazell
 Koordinaatit: 47°46′23″N, 15°18′59″E 
Valtio:  Itävalta
Osavaltio:  Steiermark
Pinta-ala:  
 – Kokonaispinta-ala:  413 km²
Väkiluku (2019)  (arvio):  3 722
 – Väestötiheys:  9,0 as./km²
Aikavyöhyke:  UTC+1
 – Kesäaika:  UTC+2
Postinumero:  3294, 8630, 8632, 8634, 8635
 
 www.mariazell.gv.at 
Infobox OKVirheellinen NIMI-arvo: 
Mariazell on Steiermarkin pohjoisin kunta Itävallan vuoristossa aivan Ala-Itävallan rajalla. Mariazell on Steiermarkin pinta-alaltaan suurin kunta ja koko Itävallan kolmanneksi suurin kunta Söldenin ja Wienin jälkeen. Mariazellin pinta-ala on 413 neliökilometriä. Vuoden 2019 arvion mukaan siellä asui 3 722 asukasta.
Mariazellin basilika on Itävallan ylivoimaisesti merkittävin pyhiinvaelluskirkko ja tärkeä pyhiinvaelluskohde myös Itävallan itäisten naapurimaiden katolisten keskuudessa.  Itävallan uskonnollisessa keskuksessa on Benediktiinien munkkiluostari ja Fransiskaanien ja Karmeliittojen nunnaluostarit. Fransiskaaninunnat ylläpitävät Marienheim nimistä matkustajakotia , mutta luonnollisesti kylässä on monia muitakin hotelleja.
Kaiken uskonnollisen aktiviteetin lisäksi Mariazell on myös merkittävä talviurheilukeskus. Välittömässä läheisyydessä, mutta kuitenkin jo Ala-Itävallan puolella, sijaitsevat Annaberg-, Josefsberg- ja Gemeindeberg-laskettelukeskukset.
Idyllisessä Mariazellissä on 75 kulttuurihistoriallisesti rakennussuojeltua kohdetta.
Mariazellin idyllisissä kulisseissa ja vuoristoilmaston ansiosta yleensä kauniin lumiset jokavuotiset joulumarkkinat kestävät yleensä marraskuun lopusta joulunalusviikolle.
Sijainti

Mariazell sijaitsee 868 metrin korkeudessa Steiermarkin pohjoisosassa, ja korkean sijainnin vuoksi siellä vallitsee viileä vuoristoilmasto, eli talvet ovat kylmiä ja lumisia ja kesät viileitä.
Mariazellissä risteävät useat Itävallan päätiet, ja se on keskeinen liikenteen solmukohta. Lisäksi Mariazelliin päättyy Mariazell-juna (Mariazellerbahn), Sankt Pöltenistä lähtevä kapearaiteinen rautatie, joka rakennettiin jo Itävalta-Unkarin aikana kuljettamaan pyhiinvaeltajia keisarikunnan suosituimpaan pyhiinvaelluskohteeseen.
Kunnan alueella on sijaitsee kolme mainittavan kokoista järveä: Erlaufsee, Hubertussee ja Walster.
Aiheesta muualla

Kuvia tai muita tiedostoja aiheesta Mariazell Wikimedia Commonsissa
http://www.mariazell.at
http://www.bergfex.com/mariazellerland/
http://www.mariazell-info.at
http://www.basilika-mariazell.at/site/en/home
http://www.mariazeller-advent.at
Luong Lao Shi

| Luong Lao Shi |
| --- | --- |
 Jaken vaari jaksossa 4. näytös, 15. kohtaus.
Luoja(t):  Jeff Goode
Näyttelijä(t):  Keone Young (englanniksi) Seppo Kolehmainen (suomeksi)
Ensi- esiintyminen:  ”Vanhanaikaista koulutusta” (tammikuu 2005)
Kustantaja:  Walt Disney Television Animation
Henkilötiedot
Ammatti:  myyjä
Sukupuoli:  mies
Ikä:  64–73
Kotipaikka:  Hongkong, Kiina
Asuinpaikka:  New York, Yhdysvallat
Luonteenpiirteet:  muodonmuutos, lentäminen, vahvuus, tarkka näkö ja kuulo, tulen syökseminen, kestävä iho
Suhteet
Vanhemmat:  Jonathan Long Susan Long
Lapset:  Susan Long
Lastenlapset:  Jake Long Haley Long
Tutut:  Jonathan Long
Infobox OKNimi-testi OK: 
Luong Lao Shi on kuvitteellinen hahmo yhdysvaltalaisessa animaatiosarjassa Jake Long – amerikkalainen lohikäärme. Hahmo esiintyi ensimmäisen kerran ensimmäisessä jaksossa ”Vanhanaikaista koulutusta” vuonna 2005. Hahmoa ääninäyttelee sarjan englanninkielisessä alkuperäisversiossa Keone Young. Luong Lao Shi on Jake Longin isoisä. Jake kutsuu häntä aina nimellä Vaari, Jou Vaari tai Jou V. Lao Shi on kiinalainen lohikäärme ja hänen lemmikkinsä on Fu-koira. Lao Shi opettaa Jakea amerikkalaiseksi lohikäärmeeksi.
Historia

Lao Shi on ikääntynyt lohikäärmemestari, joka tunnettiin ennen kiinalaisena lohikäärmeenä. Hän kuitenkin jätti tittelinsä keski-iässä muutettuaan New Yorkiin, Yhdysvaltoihin. Alun perin Lao Shi oli erityisesti 1960- ja 1970-luvulla Hongkongin suojelija ja hurvitteleva poikamies. Tuolloin hän tapasi nykyisen suojelijansa Fu-koiran, jonka kanssa Lao Shi on tehnyt yhteistyötä aina sarjan nykyhetkeen. Noin 1970-luvulla hän saavutti erityisen maineen ollessaan ensimmäinen lohikäärme, joka oli voittanut uhkaavan Mustan lohikäärmeen, jonka aikaisemmat vastustajat eivät selvinneet edes hengissä. Myöhemmin 1980-luvun puolessavälissä Lao Shi muutti tyttärensä Susanin kanssa Yhdysvaltoihin ja aseittui New Yorkiin, jossa hän perusti elektroniikka kaupan. Lao Shin tyttären mennessä naimisiin miehen kanssa, joka ei ollut taianomainen ihminen, kuten heidän perheensä Lao pettyi tyttäreensä. Myöhemmin hänen tyttärensä sai kaksi lasta Jaken ja Haleyn, jotka perivät äitinsä lohikäärmevoimat. Tämän johdosta Lao Shista tuli vaari ja yhdessä puhuvan koiransa Fun kanssa hän on viettänyt suurimman osan ajastaan Jaken kanssa opettamassa pojalle voimiensa hallitsemista. Jakesta tuli samalla ensimmäinen amerikkalainen lohikäärme, jonka myötä vaari on opettanut hänelle vastuun ottamista ja olemaan päättäväinen, sillä useat pienemmän ja heikommat taikaolennot olettavat lohikäärmeiden olevan vahvoja ja viisaita olentoja, joilta he voivat kysyä neuvoa ja suojelusta.
Jake Long – amerikkalainen lohikäärme
| --- | --- |
Hahmot::  Jake Long | Luong Lao Shi | Huntsgirl | Fu-koira | Huntsman | Haley Long
Luettelot::  Luettelo muista hahmoista
Tuotantokaudet::  1. tuotantokausi | 2. tuotantokausi
Videopelit::  Attack of the Dark Dragon | Rise of the Huntsclan!
Luke Howard

| Luke Howard |
| --- | --- |

Henkilötiedot
Syntynyt: 28. marraskuuta 1772 Lontoo
Kuollut: 21. maaliskuuta 1864 (91 vuotta) Lontoo
Koulutus ja ura
Tutkimusalue:  Meteorologia
   
Luke Howard (28. marraskuuta 1772 Lontoo – 21. maaliskuuta 1864 Lontoo) oli brittiläinen tehtailija ja harrastelijameteorologi. Häntä on kuvattu yhdeksi meteorologian tieteenalan perustajista. Howard kehitti nykyisen pilvisukujen luokittelujärjestelmän.
Elämä ja ura

Howardin isä oli varakas rauta- ja tinatavaroiden tehtailija, joka oli Ystävien Seuran (kveekarien) jäsen. Howard opiskeli Oxfordshiren Burfordissa sijaitsevassa yksityiskoulussa ja 14-vuotiaana meni Stockportissa toimineen apteekkarin oppipojaksi. Hän opetti itselleen työn ulkopuolella ranskaa, kasvitietedettä ja kemiaa. Vuonna 1793 Howard aloitti apteekkaritoiminnan Lontoossa, lähellä Temple Baria. Vuodesta 1796 vuoteen 1803 hän toimi lääke- ja kemianalan tukku- ja vähittäiskauppiaana kveekariliikekumppanin kanssa ja muutti sitten Plaistowiin Essexiin johtamaan yrityksen valmistusosastoa. Howard siirsi tehtaan Stratfordiin Itä-Lontooseen noin vuonna 1805. Howard osallistui aktiivisesti orjuuden vastaiseen liikkeeseen ja muihin hyväntekeväisyyshankkeisiin ja uskonnolliseen toimintaan. Hän kirjoitti traktaatteja kiroilua vastaan, raittiudesta ja eläinten asianmukaisesta kohtelusta. Raamattuseuran komitean jäsenenä hän paneutui syvällisesti apokryfikirjojen levittämistä koskevaan kiistaan. Vuonna 1822 hän kävi mielenkiintoista kirjeenvaihtoa Goethen kanssa.
Howard harjoitti aluksi myös kasvitieteellisiä tutkimuksia, ja vuonna 1800 hän piti Linnean Societyn tilaisuudessa luennon mikroskooppisista tutkimuksistaan erilaisian siitepölyjä koskien. Myöhemmin hän omistautui pääasiassa sään havainnoille. Hän kehitti pilvien luokittelun ja nimitykset, jotka ovat nykyään yleisesti hyväksyttyjä: cirrus, cumulus, stratus, nimbus ja niiden eri välimuodot (On the Modifications of Clouds, 1802). Vuodesta 1806 lähtien hän piti meteorologista päiväkirjaa ja julkaisi ajaltaan ainutlaatuiset tulokset teoksessa The Climate of London (1818–1820). Vuonna 1821 Howard valittiin Royal Societyn jäseneksi.
Aiheesta muualla

Kuvia tai muita tiedostoja aiheesta Luke Howard Wikimedia Commonsissa
Luettelo keskeisistä kertomakirjallisuuden aiheista

Tämä luettelo antaa yleiskatsauksen kertomakirjallisuuden keskeisistä aiheista.
Kertomakirjallisuus (epiikka) on kertovaa kaunokirjallisuutta, jonka muodostaa tekijän sepittämä narratiivi.
Mitä on kertomakirjallisuus?

Kertomakirjallisuutta voi luonnehtia kaikilla näillä termeillä:
Viestintä
Kirjoitettu viestintä
Kulttuuri
Taide
Kirjallisuus
Kaunokirjallisuus
Mielikuvituksen tuote, kuvitelma
Viihteen lähde
Lajityyppi
Fiktio, faktan vastakohta
Kertomakirjallisuuden piirteitä > Henkilöt

Kuvitteellinen henkilö
Protagonisti
Antagonisti
Kertomakirjallisuuden piirteitä > Juoni

Juoni
Monomyytti
Narratiivinen rakenne
Sivujuoni
Tarinakaari
Kertomakirjallisuuden piirteitä > Miljöö

Miljöö
Kertomakirjallisuuden piirteitä > Teema

Teema (kirjallisuus)
Motiivi (kirjallisuus)
Kertomakirjallisuuden piirteitä > Kerrontatapa

Kerrontatapa
Kertomakirjallisuuden lajit > Tyylilajin mukaan > Taidekirjallisuus

Taidekirjallisuus
Kertomakirjallisuuden lajit > Tyylilajin mukaan > Viihdekirjallisuus

Lännenkirjallisuus
Rakkauskirjallisuus
Rikoskirjallisuus
Spekulatiivinen fiktio
Fantasiakirjallisuus
Kauhukirjallisuus
Tieteiskirjallisuus
Kertomakirjallisuuden lajit > Ikäryhmän mukaan

Lastenkirjallisuus
Nuortenkirjallisuus
Nuorten aikuisten kirjallisuus
Kertomakirjallisuuden lajit > Aiheen mukaan

Eroottinen kirjallisuus
Fantasiakirjallisuus
Salapoliisikirjallisuus
Tieteiskirjallisuus
Kertomakirjallisuuden lajit > Muodon mukaan

Eepos
Faabeli
Legenda
Novelli
Romaani
Satu
Kertomakirjallisuuden lajit > Pituuden mukaan

Raapale
Novelli
Pienoisromaani
Romaani
Kuvitteelliset asiat

Kuvitteelliset eläimet
Kuvitteelliset paikat
Kuvitteelliset kaupungit
Kuvitteelliset valtiot
Kertomakirjallisuuden historia

Kirjallisuuden historia
Kertomakirjallisuuden historia > Sisällön mukaan

Viihdekirjallisuuden historia
Fantasian historia
Rikoskirjallisuuden historia
Science fictionin historia
Kertomakirjallisuuden historia > Muodon mukaan

Eepoksen historia
Faabelin historia
Kansanperinteen historia
Novellin historia
Romaanin historia
Sadun historia
Kertomakirjallisuuden historia > Pituuden mukaan

Novellin historia
Pienoisromaanin historia
Romaanin historia
Madis Kallas

| Madis Kallas |
| --- | --- |
 Kallas vuonna 2022.
Viron alueministeri
 Kaja Kallaksen III hallitus 17. huhtikuuta 2023 – 23. heinäkuuta 2024  
Edeltäjä:  Urmas Kruuse (maaseutuministeri)
Seuraaja:  Piret Hartman
Viron ympäristöministeri
 Kaja Kallaksen II hallitus 18. heinäkuuta 2022 – 17. huhtikuuta 2023  
Edeltäjä:  Urmas Kruuse
Seuraaja:  Kristen Michal (ilmastoministeri)
Kuressaaren kaupunginjohtaja
 2015–2017  
Henkilötiedot
Syntynyt: 22. huhtikuuta 1981 (ikä 43)
Lapset:  3
Tiedot
Puolue:  Sosiaalidemokraattinen puolue
Tutkinnot:  Tallinnan yliopisto
Madis Kallas (s. 22. huhtikuuta 1981) on virolainen poliitikko, joka toimi maansa alueministerinä huhtikuusta 2023 heinäkuuhun 2024. Tätä ennen hän oli ympäristöministeri. Aiemmin hän on ollut kunnanhallituksen puheenjohtaja Saarenmaalla sekä Kuressaaren kaupunginjohtaja.
Kallas oli vuonna 2019 ehdolla Riigikoguun sosiaalidemokraattien listalla ja ilmoitti ministeriksi noustuaan heinäkuussa 2022 liittyvänsä puolueen jäseneksi.
Yksityiselämä

Kallas on naimisissa ja hänellä on kolme lasta.
Aiheesta muualla

Kuvia tai muita tiedostoja aiheesta Madis Kallas Wikimedia Commonsissa
Madis Kallas Viron hallituksen verkkosivuilla (viroksi)
Marco Marazzoli

Ruotsin Kristiinan kunniaksi järjestetyt juhlat, Palazzo Barberini, 1656. Marazzoli sävelsi musiikin tapahtumaan.
Marco Marazzoli (1602–1662) oli italialainen säveltäjä ja pappi. Hän toimi Antonio Barberinin palveluksessa Roomassa vuodesta 1626. Hän sävelsi oopperoita, mutta omistautui enemmän oratoriolle, jossa hän käytti myös italiaa tavanomaisen latinan sijasta. Huomattavin näistä oratorioista on viimeinen, Oratorio di Santa Caterina (1660). Teoksen ainoa lähde on niin huonossa kunnossa, että levytystä varten on jouduttu osin turvautumaan rekonstruktioon.
Mariatorgetin metroasema

Mariatorgetin metroasema (ruots. Mariatorgets tunnelbanestation) on Tukholman metron punaisen linjan asema Södermalmin kaupunginosassa Slussenin ja Zinkensdammin metroasemien välissä. Asemalta kulkevat junat 13 (Ropsten–Norsborg) ja 14 (Mörby centrum–Fruängen).
Galleria

Sisäänkäynti Wollmar Yxkullsgatanin ja Swedenborgsgatanin risteyksessä
Liukuportaat
Lippuhalli
Aiheesta muualla

Kuvia tai muita tiedostoja aiheesta Mariatorgetin metroasema Wikimedia Commonsissa
Major League Baseball -kausi 1903

Major League Baseball -kausi 1903 päättyi Boston Americansin voitettua Pittsburgh Piratesin ensimmäisessä modernissa - National Leaguen ja American Leaguen välisessä World Seriesissä.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 | Peli 6 | Peli 7 | Peli 8 |
| --- | --- | --- | --- | --- | --- | --- | --- | --- | --- | --- | --- |
| World Series | Boston Americans |    5–3 | Pittsburgh Pirates |   3–7 |   3–0 |   2–4 |   4–5 |  11–2 |   6–3 |   7–3 |   3–0 |
Aiheesta muualla

Wikimedia Commonsissa on kuvia tai muita tiedostoja aiheesta .
Baseball almanakka - American League 1903 (englanniksi)
Baseball almanakka - National League 1903 (englanniksi)
Baseball almanakka - World Series 1903 (englanniksi)
Maksim Tsvetkov

| Maksim Tsvetkov |
| --- | --- |

Henkilötiedot
Koko nimi:  Maksim Sergejevitš Tsvetkov
Syntynyt: 3. tammikuuta 1992 (ikä 32) Babajevo, Venäjä
Uran tiedot
Laji:  ampumahiihto 
Maailmancup
Kaudet:  2013–
Voitot:  1
Palkintokorokkeella:  3
 Tietolaatikko päivitetty 31. maaliskuuta 2018 
Aiheesta muualla
xn--80aealnldkdx1aq3c.xn--p1ai
| Mitalit> Maa:   Venäläiset olympiaurheilijat.Miesten ampumahiihto | Mitalit> Maa:   Venäläiset olympiaurheilijat.Miesten ampumahiihto | Mitalit> Maa:   Venäläiset olympiaurheilijat.Miesten ampumahiihto | Maa:   Venäläiset olympiaurheilijat> Miesten ampumahiihto |
| --- | --- | --- | --- |
|  Pronssia | Peking 2022 | viesti |  |
Maa:  Venäjä
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Kultaa | Hochfilzen 2017 | viesti |  |
Maksim Sergejevitš Tsvetkov (ven. Максим Сергеевич Цветков; s. 3. tammikuuta 1992 Babajevo) on venäläinen ampumahiihtäjä.
Tsvetkov debytoi ampumahiihdon maailmancupissa vuonna 2013 Holmenkollenilla ollen takaa-ajon 37:s. Hän saavutti ensimmäiset maailmancupin pisteensä muutamaa päivää myöhemmin niin ikään Holmenkollenilla ollen pikakilpailun kahdeksas. Ensimmäisen palkintosijansa Tsvetkov saavutti kaudella 2015–2016 oltuaan toinen Antholz-Anterselvan pikakilpailussa. Kaudella 2016–2017 hän oli toinen Östersundin takaa-ajokilpailussa. Ensimmäisen voittonsa hän saavutti Tjumenin yhteislähtökilpailussa kaudella 2017–2018.
Tsvetkov hiihti toisen osuuden kultaa voittaneessa Venäjän viestijoukkueessa Hochfilzenin MM-kilpailuissa 2017. Pekingin olympialaisissa 2022 hän saavutti pronssia viestissä sekä oli normaalimatkalla ja pikakilpailussa neljäs.
Hän on viisinkertainen nuorten MM-kultamitalisti. Kaksi kultamitaleista on tullut pikakilpailusta, kaksi takaa-ajosta ja yksi viestistä. Hänellä on myös yksi nuorten MM-hopea sekä kolme pronssia. Vuonna 2014 Tsvetkov voitti EM-kultaa takaa-ajosta, hopeaa pikakilpailusta ja pronssia henkilökohtaiselta matkalta EM-kilpailuista Nové Město na Moravěsta.
Käännös suomeksi
Marc Alaimo

| Marc Alaimo |
| --- | --- |
 Marc Alaimo vuonna 2009.
Henkilötiedot
Koko nimi:  Michael Anthony Alaimo
Syntynyt: 5. toukokuuta 1942 (ikä 82) Milwaukee, Wisconsin, Yhdysvallat
Ammatti:  näyttelijä
Aiheesta muualla
IMDb
Michael Anthony ”Marc” Alaimo (s. 5. toukokuuta 1942 Milwaukee, Wisconsin) on yhdysvaltalainen näyttelijä. Hänet tunnetaan muun muassa 1990-luvun tieteissarjasta Star Trek: Deep Space Nine, jossa hän näytteli useassa jaksossa konnaa nimeltä Dukat.
Alaimo kasvoi Milwaukeessa ja opiskeli draamaa Marquetten yliopistossa. Hän muutti New Yorkiin tavoitellakseen teatteriuraa, mutta päätyi off-Broadway-näytelmien lisäksi esiintymään myös saippuasarjoissa. Kun hänen roolinsa Somerset-saippusarjassa päättyi 1970-luvun alkupuolella, Alaimo päätti koettaa uraa Hollywoodissa ja muutti vaimonsa ja esikoispoikansa kanssa Los Angelesiin.
Alaimon uraan on mahtunut myös pieniä rooleja tunnetuissa elokuvissa, kuten Likainen Harry ja murhapooli (1988) ja Total Recall – unohda tai kuole (1990). Hän on myös esiintynyt ääninäyttelijänä videopelissä Call of Juarez.
Alaimo on ollut kahdesti naimisissa, ja hänellä on kummastakin liitosta yksi lapsi.
Aiheesta muualla

Kuvia tai muita tiedostoja aiheesta Marc Alaimo Wikimedia Commonsissa
Marc Alaimo Internet Movie Databasessa. (englanniksi)
Maksim Tarasov

| Mitalit> Maa:   Neuvostoliitto /    Yhdistynyt joukkue /  Venäjä.Miesten yleisurheilu. Olympialaiset  | Mitalit> Maa:   Neuvostoliitto /    Yhdistynyt joukkue /  Venäjä.Miesten yleisurheilu. Olympialaiset  | Mitalit> Maa:   Neuvostoliitto /    Yhdistynyt joukkue /  Venäjä.Miesten yleisurheilu. Olympialaiset  | Maa:   Neuvostoliitto /    Yhdistynyt joukkue /  Venäjä> Miesten yleisurheilu. |
| --- | --- | --- | --- |
|  Kultaa | Barcelona 1992 | seiväs |  |
|  Pronssia | Sydney 2000 | seiväs |  |
| MM-kilpailut  | MM-kilpailut  | MM-kilpailut  |  |
|  Kultaa | Sevilla 1999 | seiväs |  |
|  Hopeaa | Göteborg 1995 | seiväs |  |
|  Hopeaa | Ateena 1997 | seiväs |  |
|  Pronssia | Tokio 1991 | seiväs |  |
|  Pronssia | Stuttgart 1993 | seiväs |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 1998 | seiväs |  |
Maksim Vladimirovitš Tarasov (ven. Максим Владимирович Тарасов, s. 2. joulukuuta 1970 Jaroslavl, Venäjän SFNT, Neuvostoliitto) on venäläinen seiväshyppääjä, olympiavoittaja, maailmanmestari ja Euroopan-mestari. Hän edusti uransa aikana maajoukkuetasolla Neuvostoliittoa, Itsenäisten valtioiden yhteisön ja Georgian muodostamaa yhdistynyttä joukkuetta ja Venäjää.
Tarasov sai nuorten MM-hopeaa vuonna 1988 ja voitti seuraavana vuonna nuorten Euroopan-mestaruuden. Ensimmäisen aikuisten arvokisamitalinsa hän saavutti Tokion MM-kisoissa 1991 sijoituttuaan pronssille tuloksella 585. Seuraavana vuonna Barcelonan olympialaisissa hän voitti kultaa tuloksella 580. Stuttgartin MM-kisoissa 1993 hän oli kolmas. Barcelonan MM-hallikisoissa 1995 hän sijoittui seitsemänneksi ja samana vuonna Göteborgin ulkoratojen MM-kisoissa hän oli hopealla Serhi Bubkan takana. Pariisin MM-hallikisoissa 1997 hän saavutti pronssia ja Ateenan ulkoratojen MM-kisoissa hopeaa. Budapestin EM-kisoissa 1998 hän voitti kultaa ja oli ykkönen myös Moskovassa käydyssä GP-finaalissa sekä Johannesburgin maailmancupissa. Seuraavana vuonna hän voitti kultamitalin Sevillan MM-kisoissa MM-kisaennätyksellä 602 ja uusi GP-finaalin voittonsa Münchenissä. Uransa viimeisissä arvokilpailuissa Sydneyn olympialaisissa vuonna 2000 hän sijoittui pronssille.
Tarasovin ennätys on vuonna 1999 Ateenassa hypätty 605, jolla hän on ulkoratojen kaikkien aikojen maailmantilastoissa toisena Bubkan takana yhdessä Dmitri Markovin ja Renaud Lavillenien kanssa.
Major League Baseball -kausi 1906

Major League Baseball -kausi 1906 päättyi chicagolaisten välien selvittelyyn World Series sarjassa, kun White Sox voitti American Leaguen ja Cubs ylivoimaisesti National Leaguen.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 | Peli 6 |
| --- | --- | --- | --- | --- | --- | --- | --- | --- | --- |
| World Series | Chicago White Sox |   4–2 | Chicago Cubs |   2-1 |   1-7 |   3-0 |   0-1 |   8-6 |   8-3 |
Aiheesta muualla

Baseball almanakka - American League 1906 (englanniksi)
Baseball almanakka - National League 1906 (englanniksi)
Baseball almanakka - World Series 1906 (englanniksi)
Major League Baseball -kausi 1907

Major League Baseball -kausi 1907 päättyi Chicago Cubsin 4-0 voittoon Detroit Tigersista kauden päätteeksi pelatussa World Series -ottelusarjassa. Mestaruus on Cubsin ensimmäinen MLB:ssä.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 |
| --- | --- | --- | --- | --- | --- | --- | --- | --- |
| World Series | Detroit Tigers |   0–4 | Chicago Cubs |   3-3 |   1-3 |   1-5 |   1-6 |   0-2 |
Aiheesta muualla

Baseball almanakka - American League 1907 (englanniksi)
Baseball almanakka - National League 1907 (englanniksi)
Baseball almanakka - World Series 1907 (englanniksi)